Naziv obveznika: **Visoki trgovački sud Republike Hrvatske**

RKP: **03582**

Matični broj: **03271064**

OIB: **97349366519**

Ulica i kućni broj: **Savska cesta 62**

Pošta i mjesto: **10000 Zagreb**

Razina: **11**

Razdjel: **110**

Glava: **10925**

Šifra djelatnosti: **8423 Sudske i pravosudne djelatnosti**

Šifra grada***:* 133**

***BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2022. GODINE***

***Uvod***

Ustrojstvo, djelokrug i nadležnost Visokog trgovačkog suda Republike Hrvatske propisano je odredbama članka 13., 14. i 22. Zakona o sudovima („Narodne novine br. 28/13; 33/15; 82/15; 82/16; 67/18; 126/19 i 130/20) te odredbama drugih propisa.

Visoki trgovački sud Republike Hrvatske (u daljnjem tekstu: Sud) ustanovljen je za područje Republike Hrvatske sa sjedištem u Zagrebu.

Čelnik Visokog trgovačkog suda Republike Hrvatske je Ivica Omazić.

Visoki trgovački sud Republike Hrvatske odlučuje o žalbama protiv odluka trgovačkih sudova donesenih u prvom stupnju, o sukobu mjesne nadležnosti između trgovačkih sudova i obavlja druge poslove određene zakonom.

Financijska izvješća za razdoblje od 1. siječnja do 31. prosinca 2022. godine i bilješke uz financijska izvješća, sastavio je Marko Burkovski, Voditelj Odjela financijsko-materijalnog poslovanja Suda.

***Bilješke***

**BILJEŠKE UZ OBRAZAC: BIL**

**IMOVINA**

1. **NEFINANCIJSKA IMOVINA**

BILJEŠKA BR. 1 - ŠIFRA 022 i 02922

* Došlo je do značajnog povećanja stavke postrojenja i opreme a koja je najvećim dijelom uzrokovana prijenosom informatičke, komunikacijske i opreme za ostale namjene u vlasništvo Suda po rješenjima Ministarstva pravosuđa i uprave. To je uzrokovalo i veći godišnji ispravak vrijednosti.

BILJEŠKA BR.2 - ŠIFRA 023 i 02923

* Do povećanja na stavci prijevoznih sredstava došlo je zbog nabave jednog službenog vozilo putem financijskog leasinga za što je dobivena suglasnost Ministarstva financija. Ispravak vrijednosti je značajno veći nego prošle godine zbog nabave novog vozila i zbog toga što je vozilo nabavljeno 2021. imalo ispravak vrijednosti u 2022. za cijelu godinu.

BILJEŠKA BR.3 - ŠIFRA 026 i 02926

* Ministarstvo pravosuđa i uprave rješenjem je prenijela imovinu u vlasništvo Suda u tekućoj godini
1. **FINANCIJSKA IMOVINA**

BILJEŠKA BR.4 - ŠIFRA 1112

* Novac u banci na dan 31.12. iznosi 34.303,07 kn. Radi se o neutrošenim sredstavima koji će se uplatit do kraja siječnja 2023. na račun Proračuna. Pasivna kamata je 7 lipa i uplatit će se u Proračun krajem siječnja.

BILJEŠKA BR.5 - ŠIFRA 129

* Smanjenje ostalih potraživanja uzrokovano je refundacijom HZZO-a za bolovanja od studenog 2019. do travnja 2021. godine.

BILJEŠKA BR.6 - ŠIFRA 167

* Potraživanja u iznosu od 21.470,58 kn odnosi se na prihode od prodaje Izbor odluka Suda, usluga fotokopiranja i najma prostora za postavljanje samoposlužnog cafe aparata, koja su uplaćena u Proračun.

BILJEŠKA BR.7 - ŠIFRA 193

* Rashodi budućih razdoblja odnose se na rashode za plaću u iznosu od 1.664.408,49 kn, prijevoz na posao i s posla i odvojeni život u iznosu od 22.751,33 kn, naknadu zbog neispunjenja kvote za zapošljavanje osoba s invaliditetom u iznosu 937,50 kn i trinaeste obveze za kontinuirane rashode u iznosu 3.169,74 kn za koje nisu osigurana sredstva da uđu kao rashod u 2022. godinu.

**OBVEZE I VLASTITI IZVORI**

**A. OBVEZE**

BILJEŠKA BR.8 - ŠIFRA 231

* Obveze za zaposlene su nešto manje jer došlo do smanjenja broja zaposlenih na Sudu u odnosu na početak godine.

BILJEŠKA BR.9 - ŠIFRA 232

* Do smanjenja obveza za materijalne rashode najvećim dijelom je došlo zbog toga što nije ispostavljen račun za plin za prosinac 2022. koji bi činio velik dio obveza za materijalne rashode.

BILJEŠKA BR.10 - ŠIFRA 239

* Smanjenje je došlo zbog refundacije HZZO-a za bolovanja od studenog 2019. do travnja 2021. godine.

BILJEŠKA BR.11 - ŠIFRA 2643

* Povećanje obveze je zbog nabave službenog vozila kroz financijski leasing u iznosu 173.865,00 kn, otplaćeno 36.041,23 kn.

**B. VLASTITI IZVORI**

BILJEŠKA BR.12 - ŠIFRA 9121

* Do povećanje je došlo zbog nabave službenog vozila kroz financijski leasing.

BILJEŠKA BR.13 - ŠIFRA 922

* Provela se korekcija rezultata na računu višak prihoda poslovanja. Zadužio se račun viška prihoda poslovanja u iznosu 32.931,67 kn za nabavu nefinancijske imovine i 36.041,23 kn za otplatu po financijskom leasingu. Tim iznosima je umanjen manjak prihoda od nefinancijske imovine.

BILJEŠKA BR.14 - ŠIFRA 991

* Na poziciji izvanbilaničnih zapisa došlo je do smanjenja jer je službeno vozilo koje je bilo ustupljeno Sudu na rok od 60 mjeseci (operativni leasing) od Ministarstva pravosuđa i uprave završio te je vozilo vraćeno. Vraćena je i zadužnica od HP Hrvatske pošte za uredno izvršenje ugovora u iznosu 6.973 kn. Sud je primio dvije zadužnice od HP Hrvatske pošte kao jamstvo za izvršenje ugovora u iznosima 2.732,00 kn i 8.879,75 kn.

|  |  |  |  |  |  |  |
| --- | --- | --- | --- | --- | --- | --- |
| *Datum primanja jamstva* | *Instrument osiguranja* | *Iznos primljenog jamstva* | *Davatelj jamstva* | *Namjena* | *Dokument* | *Rok važenja* |
| *01.03.2022* | Zadužnica | 2.732,00 | HP-Hrvatska pošta d.d. | Jamstvo za izvršenje okvirnog sporazuma | Okvirni sporazum 10/2021-2 | *29.02.2024* |
| *01.03.2022* | Zadužnica | 8.879,75 | HP-Hrvatska pošta d.d. | Jamstvo za izvršenje okvirnog sporazuma | Okvirni sporazum 10/2021-1 | *29.02.2024* |

**BILJEŠKE UZ OBRAZAC: PR-RAS**

1. **PRIHODI POSLOVANJA**

BILJEŠKA BR.15 - ŠIFRA 661

* Ostvaren je manji iznos prodaje Zbornika odluka i bila je manja potreba za kopiranjem spisa što je dovelo do manjih prihoda.

BILJEŠKA BR.16 - ŠIFRA 6711

* Prihodima iz Proračuna su se financirali rashodi za zaposlene , materijalni rashodi i financijski rashodi. Došlo je do manjeg smanjenja prihoda zbog smanjenja rashoda za zaposlene.

BILJEŠKA BR.17 - ŠIFRA 6712

* Bila je veća potreba za nabavom nefinancijske imovine (telefoni, pisači, kolica) u 2022. za potrebe rada Suda.

BILJEŠKA BR. 18 - ŠIFRA 6714

* Veći prihodi za financiranje izdataka za financijsku imovinu su vezani za nabavu novog službenog vozila putem financijskog leasinga. Vozilo koje je nabavljeno 2021. putem financijskog leasinga, u 2022. godini su troškovi uključeni svih 12 mjeseci pa je došlo do značajnog povećanja prihoda.
1. **RASHODI POSLOVANJA**

BILJEŠKA BR.19 - ŠIFRA 311

* Manji rashod za plaće uzrokovan je odlaskom djelatnika sa Suda. Nisu zapošljavane nove osobe.

BILJEŠKA BR.20 - ŠIFRA 312

* Veći rashodi ostvareni zbog povećanja iznosa prigodnih nagrada i darova.

BILJEŠKA BR.21 - ŠIFRA 3211

* Do povećanja službenih putovanja je došlo zbog prestanka covid mjera te su suci krenuli u godišnju kontrolu trgovačkih sudova.

BILJEŠKA BR.22 - ŠIFRA 3213

* Zbog prestanka covid mjera povećali su se rashodi za stručna usavršavanja.

BILJEŠKA BR.23 - ŠIFRA 3221

* Zbog inflacije došlo je do većih rashoda za uredski materijal.

BILJEŠKA BR.24 - ŠIFRA 3223

* Rast cijene plina utjecao na rast rashoda energije.

BILJEŠKA BR.25 - ŠIFRA 3227

* Bilo je potrebno kupiti radnu odjeću i obuću za spremačice i domara te je došlo do povećanja rashoda.

BILJEŠKA BR.26 - ŠIFRA 3233

* Rast rashoda zbog većeg broja objavljenih natječaja i oglasa za posao.

BILJEŠKA BR.27 - ŠIFRA 3235

* Pad rashoda jer nije bilo zakupa dva parkirališna mjesta ispred Suda, jer se Sud preselio na novu lokaciju.

BILJEŠKA BR.28- ŠIFRA 3236

* Pad rashoda jer nije bilo sistematskog pregleda i manji rashodi za testiranje na covid.

BILJEŠKA BR.29 - ŠIFRA 3237

* Rashodi zbog provođenja natječajne procedure radi zapošljavanja osobe na mjestu voditelja financijsko materijalnog poslovanja. Do zapošljavanja navedene poslove obavljala osoba prema ugovoru o djelu.

BILJEŠKA BR.30 - ŠIFRA 3238

* Rashodi za održavanje web stranice smanjeni jer je ukinuta web stranica.

BILJEŠKA BR.31 - ŠIFRA 3239

* U 2022. nije bilo rashoda za čišćenje tepiha i zavjesa te su zbog toga rashodi za ostale usluge niži.

BILJEŠKA BR.32 - ŠIFRA 329

* Povećanje uzrokovano većim premijom osiguranja automobila koji je nabavljen u 2022. i većim troškovima reprezentacije.

BILJEŠKA BR.33 - ŠIFRA 3427

* Veći iznos rashoda u odnosu na prethodnu godinu zbog novog vozila nabavljenog na financijski leasing.

BILJEŠKA BR.34 - ŠIFRA 92211

* Višak prihoda poslovanja - preneseni odnosi se na prihode ostvarene od prodaje Izbora odluka, fotokopiranja i najma prostora za samoposlužni aparat.

BILJEŠKA BR.35 - ŠIFRA 4

* U 2022. nabavljeno je službeno vozilo putem financijskog leasinga, pisači, telefoni, bar kod čitač, kolica.

BILJEŠKA BR.36 - ŠIFRA 8443

* Primici od financijske imovine i zaduživanja odnose se na iznos financijskog leasinga za novo vozilo

BILJEŠKA BR.37 - ŠIFRA 5443

* Otplata glavnice odnosi se na financijski leasing za dva službena vozila. Jedan nabavljen 2021. drugi 2022. godine.

BILJEŠKA BR.38 - ŠIFRA X006

* Ostvaren je višak prihoda od 21.873,28 koji proizlazi od prenesenog viška i viška prihoda ostvarenog u tekućoj godini.

BILJEŠKA BR.39 - ŠIFRA 11P

* Višak sredstava na novčanom računu na kraju razdoblja se odnosi na obveze iz 2022. za koje je Sud povukao sredstva na žiro račun, na pasivnu kamatu od 7 lipa koje će uplatit na račun Proračuna do kraja siječnja 2023. godine i 23,00 kuna preostalih sredstava od prodaje imovine iz 2021.

BILJEŠKA BR.40 - ŠIFRA 32361

* Razlog manjeg rashoda za zdravstvene preglede jer nije bilo sistematskog pregleda za zaposlenike u 2022. godini

**BILJEŠKE UZ OBRAZAC: RAS-funkcijski**

BILJEŠKA BR.41 - ŠIFRA 033

* Ostvareni rashodi poslovanja u iznosu od 21.923.139,84 kune i rashodi za nabavu nefinancijske imovine u iznosu 206.796,67 kuna.

**BILJEŠKE UZ OBRAZAC: P-VRIO**

BILJEŠKA BR.42 - ŠIFRA 9151

* Do smanjenja u vrijednosti imovine je došlo zbog rashodovanja imovine u iznosu od 1.118,80 kn. Do smanjenja obujma imovine u iznosu 296,92 je došlo zbog isknjiženja imovine koja je utvrđena kao manjak. Do povećanje obujma imovine u iznosu 782.536,88 je zbog prijenosa imovine Ministarstva pravosuđa i uprave u vlasništvo Suda a za koje je Ministarstvo donijelo pet odluka o prijenosu imovine tijekom godine. Radi se o informatičkoj opremi, arhivskim regalima, stolcima i diktafonima.

**BILJEŠKE UZ OBRAZAC: OBVEZE**

BILJEŠKA BR.43 - V001

* Stanje obveza na početku godine je 2.076.050,60 kn koji se odnose na obveze za rashode poslovanja u iznosu 1.951.183,67 i obveze za financijski leasing u iznosu 124.866,93 kune. Obveze za rashode poslovanja odnosi se na plaću za 12. mjesec 2021., trinaeste obveze za kontinuirane rashode, naknadu bolovanja, obvezu povrata poreza po GOP-u

BILJEŠKA BR.44 - V002

* Povećanje obveza u izvještajnom razdoblju je 22.306.527,99 kn što sa podmirenim obvezama u iznosu od 22.292.328,77 kn čini 14.199,32,22 kn. Ta razlika zajedno s obvezama na početku razdoblja daje 2.090.249,92 kn

BILJEŠKA BR.45 - D232A

* Dospjela obveza u iznosu od 10.985,00 kn, odnosi se na obvezu za noćenje za službeni put sudaca. Obveza će biti podmirena u siječnju 2023.

Mjesto i datum: Zagreb, 26. siječnja 2023.g.

Bilješke sastavio: Zakonski predstavnik:

Marko Burkovski Ivica Omazić, predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_